b'\n_START_ARTICLE_\nSemenkare\n_START_SECTION_\nDokazi\n_START_PARAGRAPH_\nV Torinskem seznamu kraljev je Nebunijevo ime v 11. vrstici 7. kolone, po Gardinerju pa v 11. vrstici 6. kolone. Dol\xc5\xbeina njegovega vladanja se je zaradi po\xc5\xa1kodbe seznama  izgubila. Ohranil se je samo podatek "[...] in 22 dni". Edini izvirni dokaz za Nebunijev obstoj je fajan\xc4\x8dna stela s podobo faraona pred Ptahom "ju\xc5\xbeno od njegovega zidu" (memfi\xc5\xa1ki pridevek boga) in njegovo podobo pred Horom, "gospodarjem tujih de\xc5\xbeel". Na steli sta zpisana Nebunijevo ime in priimek (prenomen). Stelo so odkrili v Gebel el-Zeitu na obali Rde\xc4\x8dega morja na Sinaju, kjer so bili egip\xc4\x8danski rudniki galenita.\n_START_SECTION_\nVladanje\n_START_PARAGRAPH_\nEgiptolog Kim Ryholt mu pripisuje dve leti vladanja od 1785-1783 pr. n. \xc5\xa1t. Egiptologi Rolf Krauss, Detlef Franke in Thomas Schneider mu pripisujejo samo eno leto vladanja leta 1739 pr. n. \xc5\xa1t. \xc4\x8ceprav je o njegovem vladanju zelo malo znanega, obstoj stele ka\xc5\xbee, da so bili faraoni Trinajste dinastije v tistem \xc4\x8dasu \xc5\xa1e dovolj mo\xc4\x8dni, da so organizirali rudarske odprave  na Sinaj, da bi se oskrbeli s surovinami za izdelavo luksuznih predmetov._NEWLINE_Ryholt ugotavlja, da med Semenkarejem  in njegovim predhodnikom ni nobene sorodstvene povezave in bi zato lahko bil uzurpator.'